Πρωτάθλημα ποδοσφαίρου Σμύρνης 1910-11

Το **Πρωτάθλημα  ποδοσφαίρου Σμύρνης 1910-11** ή *Κύπελλο Συλλόγων Σμύρνης* ήταν το τρίτο που διοργανώθηκε υπό την έγκριση και επίβλεψη του Σύνδεσμο Ελληνικών Αθλητικών Γυμναστικών Σωματείων (ΣΕΑΓΣ, πλέον ΣΕΓΑΣ) στη Σμύρνη, συνεπικουρούμενο από τον Πανιώνιο που θεσμοθέτησε το έπαθλο. Ολοι οι αγώνες έγιναν στο **Στάδιο Παραδείσου** στη Σμύρνη, από το 1904 έδρα του Πανιώνιου ΓΣΣ.

Συμμετείχαν ο Πέλοψ Μελαντίας, ο Πανιώνιος, ο Ερμής Μπουρνόβα. Την σεζόν αυτή δημιουργήθηκε και η Β' Κατηγορία όπου αγωνίστηκαν οι β' ομάδες του Πανιωνίου και του Πέλοπα, αλλά και ο Απόλλων Σμύρνης που εμφανίστηκε σε ποδοσφαιρική διοργάνωση του ΣΕΓΑΣ για πρώτη φορά.

Πρόεδρος του ΣΕΓΑΣ ήταν ο Α.Παναγιωτόπουλος. Την ίδια περίοδο ο ΣΕΑΓΣ διοργάνωσε και το 4ο Πανελλήνιο πρωτάθλημα φθινοπώρου στην Ελλάδα που κατέκτησε ο Πανελλήνιος Ποδοσφαιρικός Όμιλος.

## Πρωτάθλημα

### Συλλόγων
**Α' Κατηγορία**
Στο πρωτάθλημα συμμετείχαν 3 ομάδες (έτος ίδρυσης σε παρένθεση): Ερμής Μπουρνόβα (1908), Πέλοψ Μελαντίας (1906) και Πανιώνιος. Διεξήχθη για τρίτη συνεχόμενη φορά στο Στάδιο του Παραδείσου, ενώ διεξήχθη και β' γύρος. Ο Πανιώνιος ανεδείχθη πρωταθλητής με πρόεδρο τον Αντώνιο Αρεάλη.

Δημοσίευμα του 1913 αναφέρει (Αμάλθεια, 1/6/13):«Την προσεχή Δευτέραν 3 Ιουνίου 1913 (εορτήν της Αγ. Τριάδος) και ώραν 6ην μ.μ. γενήσεται εν τω εν Πούντα Σταδίω του Πανιωνίου η επίσημος εορτή της υπό του Συλλόγου απονομής των μεταλλίων εις τους νικητάς των ποδοσφαιρικών αγώνων του κυπέλλου Συλλόγων (1909-1911) και του σχολικού πρωταθλήματος 1912». Να σημειωθεί ότι από την σεζόν 1912 η ΕΓΣ Μικρασίας ανέλαβε τη διεξαγωγή του πρωταθλήματος μετά από 3 χρόνια του Πανιωνίου (1909-11).

Είναι γνωστή μόνο η κατάταξη των ομάδων.

**Β' Κατηγορία**
Στο πρωτάθλημα 1910-11 γνωστό και ως *Κύπελλο Πανιωνίου* συμμετείχαν 3 ομάδες: Απόλλων την πρώτη του εμφάνιση, Πέλοψ Μελαντίας Β' και Πανιώνιος Β'. Διεξήχθη στο Στάδιο ή ιπποδρόμιο του Παραδείσου. Είναι γνωστή μόνο η κατάταξη των ομάδων

Είναι γνωστά τα ακόλουθα αποτελέσματα.

### Σχολικό πρωτάθλημα
Ο Πανιώνιος διοργάνωσε και το σχολικό πρωτάθλημα. Οι αγώνες διεξάγονταν στο ιπποδρόμιο (στάδιο) Παραδείσου. Το πρωτάθλημα (ή Κύπελλο όπως ονομάζονταν) κατέκτησε η αγγλική εμπορική **Σχολή Μπάξτερ** (Στο σμυρναϊκό τύπο αναφέρεται «Σχολή Βάξερ»).

## Άλλοι αγώνες
Στις 22 Οκτωβρίου 1910, ο Πέλοψ έδωσε φιλικό κόντρα στη Σχολή Μεκτέμπ Σουλτάνι και επικράτησε με 9-0. Ηταν ο πρώτος αγώνας που έδωσε ποτέ τουρκική ομάδα στη Σμύρνη.

Αξιοσημείωτο ότι το 1911 ο Απόλλων νίκησε το πλήρωμα του Αυστριακού θωρηκτού "Βιρίντους", μια νίκη που έκανε αίσθηση στον τοπικό τύπο στη Σμύρνη ενώ ο ναύαρχος του έστειλε συγχαρητήριο τηλεγράφημα προς το προεδρείο του συλλόγου.

Στις 12 Απριλίου 1911 ο Πανιώνιος βρέθηκε στην Αθήνα για φιλικό κόντρα στη μικτή Ποδοσφαιρικός Όμιλος Αθηνών / Πειραϊκός Σύνδεσμος (δύο σωματείων με μεγάλη αντιπαλότητα) στο Ποδηλατοδρόμιο, με διαιτητή τον Παναγή Βρυώνη και διεξήχθη μάλιστα παρουσία του πρωθυπουργού Βενιζέλου και πλήθους κόσμου (εφημερίδα ΕΜΠΡΟΣ, φύλλο της 14ης Απριλίου 1911). Στις 11 Απριλίου είχε αντιμετωπίσει τον Ποδοσφαιρικό Όμιλος Αθηνών τον οποίο και νίκησε με 5-3. Τους αγωνες διοργάνωσε ο ΣΕΑΓΣ. 

Toν Μάιο 1911 δόθηκε δύο φιλικά στο γήπεδο του Αμερικανικού Κολλεγίου Μακλάχλαν, και αντίπαλοι ήταν η τουρκική Σχολή Μεκτέμπ Σουλτάνι και η ομάδα Χιλάλ Οσμανί (μάλλον Σχολή).

Συνοπτικά οι φιλικοί αγώνες:

## Νικητής

## Δείτε επίσης
*Πρωτάθλημα Φθινοπώρου ΣΕΓΑΣ 1910

## Σημειώσεις

## Παραπομπές


## Πηγές
*Ο ΕΛΛΗΝΙΚΟΣ ΑΘΛΗΤΙΣΜΟΣ ΣΤΗ ΣΜΥΡΝΗ (1890 – 1922), του Ανδρέα Μπαλτά
*ΑΘΛΗΤΙΚΑ ΔΡΩΜΕΝΑ ΣΤΗ ΣΜΥΡΝΗ ΣΤΑ ΤΕΛΗ ΤΟΥ 19ου ΚΑΙ ΤΙΣ ΑΡΧΕΣ ΤΟΥ 20ού ΑΙΩΝΑ
*Μεγάλη ιστορία στην Μικρά Ασία
*ΠΑΝΙΩΝΙΟΣ 125 ΧΡΟΝΙΑ Β΄ ΕΚΔΟΣΗ (με το Παράρτημα «125+5 έτη»), Ν. Σμύρνη - Θοδωρής Μπελίτσος (2020)
*Ο αθλητισμός στη Σμύρνη έως το 1922 – Ποιες ποδοσφαιρικές ομάδες συνέχισαν την δραστηριότητα τους στην Ελλάδα

Κατηγορία:Αθλητισμός στη Σμύρνη
Κατηγορία:Πανελλήνιο πρωτάθλημα ποδοσφαίρου